**Маслаҳат-консалтинг хизматини кўрсатиш   
шартномаси**

«\_\_\_» ноябр 2022 йил Тошкент шаҳри

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**, бундан буён **“Ижрочи”** деб юритилади, устав асосида фаолият юритувчи \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ сиймосида, бир томондан ва **“\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_”**, бундан буён **“Буюртмачи”** деб юритилади, устав асосида фаолият юритувчи \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ сиймосида, иккинчи томондан, биргаликда **“Тарафлар”**, алоҳида эса **“Тараф”** деб номланувчи, ушбу маслаҳат-консалтинг хизматини кўрсатиш шартномасини (матнда **“Шартнома”**деб юритилади) қуйидаги шартлар асосида туздилар:

**1.ШАРТНОМА ПРЕДМЕТИ**

1.1. Ижрочи Буюртмачига қуйидаги маслаҳат-консалтинг хизматини (матнда **“Хизмат”** деб юритилади) кўрсатиш мажбуриятини, Буюртмачи эса Ижрочи томонидан кўрсатилган хизматлар ҳақини шартнома шартлари асосида тўлаш мажбуриятини ўз зиммасига олади.

**1.1.1. Ушбу шартнома бўйича томонлар қуйидаги ишларни амалга оширишни келишиб олдилар:**

**1-босқич. \_\_\_\_\_\_\_\_\_\_\_\_\_\_**

**2-босқич.** \_\_\_\_\_\_\_\_\_\_\_\_\_\_\_

**3-босқич.** \_\_\_\_\_\_\_\_\_\_\_\_\_\_\_

**1.1.2. Ушбу шартноманинг 1.1.1.-бандида назарда тутилган босқичлардаги ишлар тафсилоти, бажариш муддати ва нархлари:**

|  |  |  |
| --- | --- | --- |
| **№** | **Бажариладиган ишлар** | **Нархи (сўм)** |
| 1 |  |  |
| 2 |  |  |
| 3 |  |  |
| 4 |  |  |
| 5 |  |  |
| 6 |  |  |
| 7 |  |  |
|  | **Жами** |  |

1.1.3. Хизмат кўрсатиш доирасида тақдим этиладиган барча ҳужжатлар лойиҳалари ва бошқа материаллар ўзбек тилида тақдим этилади. Ҳужжатларни бошқа тилларга таржима қилиш Буюртмачи томонидан амалга оширилади.

1.2. Хизмат кўрсатиш муддати зарурий холларда кўпи билан 15 (ўн беш) кунга Ижрочи томонидан узайтирилиши мумкин. Бунда Буюртмачи ёзма равишда хабардор қилинади.

1.3. Ижрочи томонидан хизмат кўрсатиш натижаси бўйича тақдим этиладиган ёзма тавсиялар Буюртмачи учун мажбурий аҳамият касб этмайди, балки тавсиявий характерга эга. Тавсияларга риоя этилмаслиги ёки уларнинг ўзгартирилиши ёинки ўзгартириб талқин қилиниши натижасида Буюртмачи фаолиятида келиб чиқадиган зарарлар (жарима ва пенялар ҳам) учун Ижрочи жавобгар эмас.

**2. ТОМОНЛАРНИНГ ҲУҚУҚ ВА МАЖБУРИЯТЛАРИ**

*2.1. Буюртмачининг мажбуриятлари:*

- ушбу шартнома шартларини тўлиқ бажариш;

- кўрсатиладиган хизмат ҳақини ушбу шартнома шартлари асосида ўз вақтида тўлаш;

- маслаҳат-консалтинг натижаси бўйича кўрсатилган хизматлар далолатномаси ва ҳисоб–фактурани имзолаш;

- сўралган маълумотлар ва тушунтиришларни тўлиқ шаклда Ижрочига тақдим этиш;

- ушбу шартнома бўйича Буюртмачи конфиденциал деб кўрсатган маълумотларни ошкор қилмаслик;

- Ижрочи вакиллари билан ўзаро ҳурмат муносабатида бўлиш ва муомала қилиш.

*2.2.Буюртмачининг ҳуқуқлари:*

- Ижрочи томонидан хизмат кўрсатилмаган тақдирда, шартномани бир томонлама бекор қилиш ва тўланган маблағ қайтарилишини талаб қилиш;

- зарурат ёки тадбиркорлик фаолияти тўхтатилиши туфайли Ижрочи кўрсатиб бўлган хизматлари ҳақини тўлиқ тўлаган ҳолда маслаҳат-консалтинг хизматидан фойдаланишни тўхтатиш. Агар ҳеч бир сабабсиз маслаҳат-консалтинг хизматидан фойдаланиш тўхтатилганда, бажарилган хизматлар ҳақи Ижрочи томонидан қайтариб берилмайди;

- хизматларнинг белгиланган баҳосини батамом тўлаш шарти билан ушбу шартномани бекор қилишни талаб қилиш, шартнома Ижрочининг айбли ҳаракатлари туфайли бекор қилинган ҳоллар бундан мустасно.

*2.3. Ижрочининг мажбуриятлари:*

- ушбу шартнома шартларини тўлиқ бажариш;

- хизматларни шахсан ўзи бажариш ва бажариладиган ишларни бошқа шахсларга ўтказмаслик, шартномада келишилган ишлар бундан мустасно;

- хизматлар кўрсатиш имконияти бўлмаган ҳолларда зудлик билан Буюртмачини огоҳлантириш;

- ушбу шартномада белгиланган хизматларни ўз вақтида сифатли кўрсатиш;

- Буюртмачи вакиллари билан ўзаро ҳурмат муносабатида бўлиш ва муомала қилиш;

- барчага маълум бўлмаган ва Буюртмачи конфиденциал деб кўрсатган маълумотларни ошкор қилмаслик.

*2.4. Ижрочининг ҳуқуқлари:*

- Буюртмачи томонидан ушбу шартнома шартларига биноан тўлов амалга оширилмаса, хизмат кўрсатмаслик;

- заруриятга кўра маслаҳат-консалтинг муддатини ўзгартириш. Маслаҳат-консалтинг муддати ўзгартирилишидан аввал Ижрочи Буюртмачини телефон ва бошқа алоқа воситалари ёрдамида огоҳлантиради;

- ҳеч бир сабабсиз Буюртмачи томонидан маслаҳат-консалтинг хизматидан фойдаланиш тўхтатилганда ёки ушбу шартнома бекор қилинганида, бажарилган хизматлар ҳақи Ижрочи томонидан қайтариб берилмайди;

- Буюртмачи томонидан ушбу шартнома шартлари бажарилмаса, шартномани муддатидан аввал бекор қилиш.

**3. ЎЗАРО ҲИСОБ - КИТОБ ТАРТИБИ**

3.1. Ушбу шартнома бўйича хизматлар ҳақи миқдори 1.1.2-бандда кўрсатилган хизматлар ҳақининг йиғиндисидан ташкил топади.

3.2.1. Буюртмачи ушбу шартнома кучга кирган кундан бошлаб 3 (уч) банк куни давомида **шартнома умумий қийматининг 15% миқдорида** бўнак тўловни амалга оширади.

3.2.2. Тўловнинг қолган қисми белгиланган хизматлар бажарилиши ва қабул қилиниб боришига қараб босқичма-босқич, ҳар бир хизмат тури қабул қилингандан сўнг 5 (беш) банк куни ичида амалга оширилиб борилади.

3.3. Ижрочи ушбу шартноманинг 1.1.2.-бандига мувофиқ кўрсатилган хизматлар ҳар бир босқич якуни бўйича тарафлар ўртасида имзоланадиган қабул-топшириш далолатномаси ва ҳисоб-фактуралар билан расмийлаштирилади. Хизматлар тегишли ушбу шартноманинг 1.1.2.-бандида кўрсатилган ҳужжатнинг лойиҳаси тақдим этилиши ёки ишнинг бажарилиши билан кўрсатилган ҳисобланади.

Агар хизматлар кўрсатилгандан сўнг Буюртмачи кўрсатилган хизматлар бўйича Ижрочига ҳеч бир ёзма эътироз билдирмаган ҳолда қабул-топшириш далолатномаси ва ҳисоб – фактураларни улар берилган кундан 3 (уч) банк иш куни давомида имзоламаса, тегишли хизматлар кўрсатилган деб тан олинади.

3.4. Шартнома бўйича барча ҳисоб-китоблар миллий валюта “сўм”да амалга оширилади.

3.5. Тўлов Буюртмачи томонидан нақдсиз шаклда Ижрочининг ушбу шартномада кўрсатилган ҳисоб рақамига пул ўтказиш йўли билан амалга оширилади.

3.6. Хизматлар ҳақи фақатгина тарафларнинг ўзаро келишуви ва ёзма розилиги билангина ўзгартирилиши мумкин.

3.7. Хизмат кўрсатиш имкони бўлмаса, Ижрочи Буюртмачига тўланган маблағни тўлиқ қайтариб беради.

**4. ТАРАФЛАРНИНГ ЖАВОБГАРЛИГИ**

4.1. Тарафлар ўз зиммаларига олган мажбуриятларни бажармаганлиги ёки лозим даражада бажармаганлиги учун Ўзбекистон Республикасининг қонун ҳужжатларига мувофиқ жавобгар бўладилар.

4.2. Буюртмачи шартномада белгиланган муддатда хизмат ҳақини тўламаганлиги учун Ижрочига етказилган барча ҳақиқий зарарларни қоплайди.

4.3. Ижрочи шартномада белгиланган муддатда хизмат кўрсатмаса, Буюртмачига етказилган барча ҳақиқий зарарларни қоплайди.

4.4. Ушбу шартнома бўйича жарима ва пеня қўлланилмайди.

4.5. Тарафлар шартнома шартларини ва ўз мажбуриятларини бажармаганлиги ёки лозим даражада бажармаганлиги оқибатида зарар кўрган тарафга етказилган зарарни қоплайдилар.

4.6. Тарафлар, агар улар томонидан ушбу шартнома бўйича ўз мажбуриятларини бажармаслик енгиб бўлмас куч (форс-мажор) ҳолатларидан келиб чиққан тақдирда, жавобгарликдан озод қилинади. Енгиб бўлмас куч ҳолатлари таъсирига учраган тараф кўрсатилган ҳолатларнинг юзага келганлиги ва улар таъсирининг давом этиш эҳтимоли ҳақида бошқа тарафни дарҳол ёзма хабардор қилиши шарт. Агар форс-мажор ҳолатлар 1 (бир) ойдан ортиқ давр мобайнида давом этган тақдирда ҳар қандай тараф шартномани бекор қилиш талабини билдириш мумкин. Бу ҳолда шартнома бажарилмаган қисмида бекор қилинади ва тарафлар бажарилган ҳамда бажарилмаган қисмлар бўйича якуний ҳисоб-китобларни амалга оширадилар. Форс-мажор ҳолатлар Ўзбекистон Республикасининг ваколати давлат органлари томонидан бериладиган ҳужжатда акс этирилиши лозим. Форс-мажор ҳолатларни тасдиқловчи ҳужжатни тақдим этмаган тараф форс-можор ҳолатларини сабаб қилиб кўрсатишга ҳақли эмас.

**5. НИЗОЛАРНИ ҲАЛ ЭТИШ ТАРТИБИ**

5.1. Ушбу шартномада назарда тутилган ёки у билан боғлиқ масалалар бўйича низолар, талаблар ёки келишмовчиликлар юзага келган тақдирда тарафлар уларни музокаралар йўли билан ҳал этиш чораларини кўрадилар.

5.2. Агар низолар, талаблар ёки келишмовчиликларни музокаралар йўли билан ҳал этиш имкони бўлмаса, улар Ўзбекистон Республикаси Адлия Вазирлиги илмий-тадқиқот институти хузуридаги Хакамлик судида қонун ҳужжатлари шартларига кўра ҳал қилинади. Хакамлик судининг қарори якуний ҳисобланиб, тарафлар учун мажбурий кучга эга.

**6. БОШҚА ШАРТЛАР**

6.1. Мазкур шартнома тарафлар имзолаган ва агар зарур бўлса давлат рўйхатидан ўтказилган пайтдан эътиборан кучга киради ва тарафлар ўз зиммаларига олган мажбуриятлар бажарилишига қадар амал қилади.

6.2. Ушбу шартномага киритиладиган барча ўзгартириш ва қўшимчалар, шунингдек шартнома муддатини узайтириш ёки шартномани тугатиш тарафларнинг розилиги билан ёзма равишда амалга оширилади. Тарафларнинг бири шартнома шартларини бузган тақдирда, иккинчисининг талабига кўра шартномаси тегишли суднинг қарори билан бекор қилиниши мумкин.

6.3. Ушбу шартнома қуйидаги ҳолларда Ижрочи томонидан бир томонлама бекор қилиниши мумкин:

- шартнома бўйича Буюртмачи томонидан хизмат ҳақи тўлови амалга оширилмаса;

- шартноманинг 2.4. бандида кўрсатилган ҳолларда;

- Ўзбекистон Республикаси қонунчилигида белгиланган бошқа ҳолларда.

6.4. Буюртмачи ушбу шартноманинг ҳар бир қоидасини ўрганиб чиққанлигини ҳамда шартноманинг барча қоидалари ва келиб чиқадиган мажбуриятларга рози эканлигини тасдиқлайди.

6.5. Ушбу шартноманинг барча иловалари унинг ажралмас қисми ҳисобланади.

6.6. Ушбу шартноманинг тарафлари, шунингдек ҳар бир тарафнинг вакиллари ёки ходимлари ҳар бир тарафнинг ёзма равишдаги розилигисиз мазкур шартномага тааллуқли бўлган фирма ёки махфий ахборотни ошкор қилмайдилар.

6.7. Тарафларнинг ушбу шартномада баён қилинмаган ўзаро муносабатлари Ўзбекистон Республикасининг қонун ҳужжатлари билан тартибга солинади.

6.8. Ушбу шартнома ўзбек тилида 2 (икки) нусхада тузилган бўлиб, тарафларнинг ҳар бирида биттадан нусха сақланади ва улар бир хил юридик кучга эга.

|  |  |  |  |  |
| --- | --- | --- | --- | --- |
| **8. ТАРАФЛАРНИНГ РЕКВИЗИТЛАРИ ВА ИМЗОЛАРИ** | | | | |
| **ИЖРОЧИ** | | **БУЮРТМАЧИ** | |
| **“\_\_\_\_\_\_\_\_\_\_\_\_\_\_\_\_\_\_\_\_\_\_\_”**  Манзил:  Ҳ.р.:  МФО:  СТИР:  ОКЭД:  тел.: +998 | | **“\_\_\_\_\_\_\_\_\_\_\_\_\_\_\_\_\_\_\_\_\_\_\_”**  Манзил:  Ҳ.р.:  МФО:  СТИР:  ОКЭД:  тел.: +998 | |
|  | |
|  | |  | |
|  | |  | | |
| \_\_\_\_\_\_\_\_\_\_\_\_\_\_ *Имзо / ФИШ* | | \_\_\_\_\_\_\_\_\_\_\_ ----------  *Имзо / ФИШ* | | |